Diari Oficial de la Generalitat Valenciana


Sumari del DOGV 9752, del 26-12-2023 (2023/12563)

RESOLUCIÓ de 15 de desembre de 2023, del secretari autonòmic de Medi Ambient i Territori, per a la concessió d'ajudes per a la digitalització del cicle urbà de l'aigua en municipis amb menys de 20.000 habitants de la Comunitat Valenciana, mitjançant la Resolució de 19 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9752

Data del DOGV
:   26-12-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/12453


Data del document
:   15-12-2023

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori
    * subministrament d'aigua

RESOLUCIÓ de 15 de desembre de 2023, del secretari autonòmic de Medi Ambient i Territori, per a la concessió d'ajudes per a la digitalització del cicle urbà de l'aigua en municipis amb menys de 20.000 habitants de la Comunitat Valenciana, mitjançant la Resolució de 19 de juny de 2023, de la consellera d'Agricultura, Desenvolupament Rural, Emergència Climàtica i Transició Ecològica. [2023/12053]  
  
  
En data 27 de juny de 2023, es publica la Resolució de 19 de juny de 2023, de la Conselleria d'Agricultura, Desenvolupament Rural, Emergència Climàtica i Transició Ecològica, per la qual s'establixen les bases reguladores i es convoquen les ajudes per a la digitalització del cicle urbà de l'aigua en municipis amb menys de 20.000 habitants de la Comunitat Valenciana.  
D'acord amb l'apartat 11 de la base novena, la comissió d'avaluació, constituïda d'acord amb l'apartat 8 de la base novena, emetrà un informe d'avaluació de les sol·licituds d'acord amb els criteris que establix la base desena. Així mateix, i d'acord amb el que establix l'apartat 12 de la base novena, la comissió d'avaluació formularà la proposta de resolució de concessió de subvencions, amb el propòsit de complir l'objectiu principal de la convocatòria expressat en la base primera de la resolució.  
Vista la proposta de la comissió d'avaluació en la qual es recullen en l'annex I adjunt els beneficiaris de les ajudes.  
Conforme amb l'anterior, i en atenció al que s'ha exposat en l'article 160 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i en virtut de les facultats conferides per l'article 17 de la Llei 5/1983, de 30 de desembre, del Consell, havent-se tingut en compte la normativa bàsica de la Llei 38/2003, de 17 de novembre, general de subvencions, així com el Reial decret 887/2006 de 21 de juliol, que la desplega, i fent ús de les facultats atribuïdes per la Resolució de 27 de juliol de 2015, de la consellera d'Agricultura, Medi Ambient, Canvi Climàtic i Desenvolupament Rural, per la qual es deleguen determinades competències en els diferents òrgans de la Conselleria, resolc:  
  
Primer  
Concedir una subvenció als municipis que s'esmenten en l'annex I de la present resolució amb càrrec a l'aplicació pressupostària 27.76.29.289.51, línia S9216000, dels pressupostos de la Generalitat per a l'exercici 2023, tal com establix la Resolució de 19 de juny de 2023, per un import global de 3.833.400 € i amb els imports individuals desglossats en l'annex esmentat.  
  
Segon  
Desestimar les sol·licituds de l'annex II d'esta resolució per algun dels motius següents:  
I. Inadmissió per falta de presentació del projecte tècnic de l'obra (apartat 6 de la base novena).  
II. No s'acredita, tal com establix l'apartat 3, del criteri 2, de la base huitena i el criteri 4, de la base desena, el compliment del deure de garantir que almenys el 70 % (en pes) dels residus de construcció i demolició no perillosos siga reutilitzat, reciclat o recuperat, i que l'activitat de millora i renovació reduïsca el consum mitjà d'energia del sistema de distribució.  
III. No haver aportat la documentació requerida en els terminis atorgats, per la qual cosa es considera que el sol·licitant ha desistit de la seua petició (apartat 4 de la base novena).  
IV. Sol·licitud desestimada segons l'informe de la comissió d'avaluació redactat de conformitat amb els criteris de valoració i en atenció al nombre màxim d'ajudes i disponibilitat pressupostària segons l'apartat segon de la convocatòria.  
  
Contra esta resolució, que esgota la via administrativa, es pot interposar un recurs potestatiu de reposició segons els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, en el termini d'un mes, comptat des de l'endemà de la publicació, davant del mateix òrgan que va dictar la resolució, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la publicació, de conformitat amb el que establix l'articulat de la Llei 29/1998, de 13 de juliol, reguladora de la jurisdicció contenciosa administrativa. I això, sense perjudici de la possibilitat que els interessats puguen exercitar-ne, si és el cas, qualsevol altre que consideren procedent.  
  
València, 15 de desembre de 2023. El secretari autonòmic de Medi Ambient i Territori: Francisco Javier Sendra Mengual.